#  INDOKOLÁS

**a 2024. évi költségvetési rendelet I. számú módosításhoz**

**I. A 2023. évi költségvetési maradvány elszámolása**

Az előterjesztett rendeletmódosításban Szombathely Megyei Jogú Város Önkormányzata 2023. évi maradványának jóváhagyása alapján végrehajtott költségvetési előirányzat módosítások kerültek átvezetésre, a maradvány jóváhagyásáról szóló közgyűlési határozatban foglaltakkal egyezően.

***I.A 2023. évi maradvány elszámolás egyenlege: +713.609 eFt***

**II. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***
* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 98.428 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató Központ és Gyermekjóléti Szolgálat 84.382 eFt, valamint az Egyesített Bölcsődei Intézmény 14.046 eFt) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend.alapján Önkormányzatunk a rendeletben meghatározott támogatás igénylés feltételeinek megfelelően a helyi védelmi bizottság részére az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 7.000 Ft fajlagos támogatásra jogosult. Ez idáig 6.260 eFt összegű támogatásban részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 643 eFt összeg került támogatásként biztosításra.
* A Kvtv. 3. melléklet 2.3.3. Települési önkormányzatok kulturális feladatainak bérjellegű támogatása jogcím esetében a kulturális és innovációs miniszter döntött a kulturális területet érintő minimálbér és garantált bérminimum emelés 2024. évi kiegészítő támogatásáról. A 2024. március havi nettó finanszírozás már tartalmazza a 2024. évet érintő kulturális béremelés időarányos részét. A támogatás folyósítása 2024. március hónapban így 28%-al jelent meg a központi finanszírozásunkban (hiszen a támogatás 2024. január 1-től járt). A következő hónapoktól pedig a támogatás finanszírozása a 2.3.3. jogcím megemelésével havonta 8%-kal fog történni. Az előbbiekben nevesített támogatás mindösszesen összege 3.631 eFt. Ezen összeggel megemelésre került a bevételi előirányzatok között a „Települési önkormányzatok kulturális feladatainak támogatása”. Az összeg jelen rendeletmódosításban bevételi többletként jelentkezik, mivel az érintett kulturális intézmények és gazdasági társaságok 2024. évre szóló eredeti költségvetésében és üzleti tervében a nevezett bérelemek már megtervezésre kerültek, az állami finanszírozás volt jelen esetben utólagos-kiegészítő támogatás.
* A 2023. évi beszámoló keretében történt elszámolás alapján az általános működési és ágazati feladatok támogatásai vonatkozásában önkormányzatunknak 18.798 eFt összegű pótigénye keletkezett.
1. ***egyenleg: +22.429 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 83.200 eFt-tal növekedtek.

A Szombathelyi Köznevelési GAMESZ valamint a 18 óvoda összesen 2.298 eFt működési bevételi többletet realizált. Ezen bevételek az óvodák tekintetében óvodai szolgáltatás (pl. korcsolya oktatás) kapcsolódó befizetésekből származnak. A Szombathelyi Köznevelési GAMESZ vonatkozásában pedig a nem szombathelyi lakcímmel rendelkező óvodások után a vidéki önkormányzatok által befizetett étkezési hozzájárulások bevételi többlete.

Ezen többletbevételek a hozzá kapcsolódó kiadási előirányzatokra (szakmai anyag beszerzések, vásárolt élelmezési kiadások és a hozzá kapcsolódó áfa kiadás) kerültek felhasználásra.

Három óvoda esetében a személyi juttatások és munkaadókat terhelő járulékok előirányzatáról átcsoportosítás történt a beruházási és felújítási kiadásokra (Aréna Óvoda - redőny felszerelés, Kőrösi Cs. S. u. Óvoda - udvari játékok beszerzése, Szűrcsapó Óvoda – óvodai klíma berendezés és medence körüli faburkolat kialakítása). Ezen átcsoportosítások már a 2023.évi kötelezettségvállalással terhelt maradvány összegekhez kapcsolódnak.

Ezen felül több óvoda, illetve a Szombathelyi Köznevelési Gamesz esetében dologi kiadások előirányzatáról átcsoportosítás történt a beruházási kiadások előirányzatára a számviteli szabályok szerinti könyvelési felmerülési helynek megfelelően. A beruházási tételek így az alábbiak lettek: csoportszoba és tornaszoba kialakítása miatt tűzvédelmi terv elkészítése, homokozó káva csere, fénymásoló beszerzés, hulladékgyűjtő edény, stb.

A Pálos Károly Szociális Szolgáltató Központ és Gyermekjóléti Szolgálat intézményi többletbevétele (28.000 eFt) az ÁFA visszatérülésből, a kistérségi települések társulási megállapodás alapján megtérült fizetési kötelezettségeiből származik. A többletbevételből az intézményi alapfeladat ellátását biztosító gépjármű beszerzését fog megtörténni (jelenlegi gépjármű park elöregedése miatt), valamint a Családok Átmeneti Otthona elhasználódott bútorzata kerül lecserélésre. Továbbá a Szőllősi sétány u. épület egység udvari teraszának burkolat felújítását tervezi az intézmény.

A jelzőrendszeres házi segítségnyújtás ellátásához kapott alap és teljesítmény támogatásból származó 4.190 eFt összegű átvett pénz a szolgáltatáshoz kapcsolódó dologi kiadásokra kerül beemelésre.

Az Egyesített Bölcsődei Intézmény 6.155 e Ft szakképzési hozzájárulást kapott tanulószerződéssel rendelkező tanulók béréhez, így a személyi juttatások és munkaadókat terhelő járulékok előirányzata kerül megemelésre. Továbbá dologi kiadásokból került átcsoportosításra a felhalmozási kiadási tételekre 3.624 eFt. A felhasználási célok az alábbiak: háztartási eszközök beszerzése, hivatali gépjárműhöz gumiabroncs beszerzés, Napraforgó Bölcsőde tető felújítás.

A Vásárcsarnok a dologi kiadások 5.000 eFt-al történő csökkentése mellett emeli a beruházások előirányzatát a számviteli szabályok szerinti elszámolási helynek megfelelően. A beszerzések az alábbiak: irodaszék, csőkamera, gombavizsgáló kiadó ablak kialakítása, stb.

A Polgármesteri Hivatal intézményi működési bevételi többlete (2.092 eFt) döntően a gázdíj visszatérítésből származik, melyet dologi kiadásokra kíván bemódosítani.

A működési célú támogatások államháztartáson belülről kiemelt előirányzat 40.345 eFt összeggel nő mely egyrészt a 2024. évi EP és önkormányzati választás normatív támogatásának összegéből keletkezik (38.185 eFt), másrészt pedig a mezőőri szolgálat működéséhez kapott támogatás összegéből (2.160 eFt). A bevételi többletek a támogatások elszámolási rendjének megfelelő kiadási előirányzatokra kerültek beemelésre.

 ***b) egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú előirányzat 2.361 eFt összeggel növekedett, mely abból adódott, hogy megtörtént a kéményseprő-ipari közszolgáltatás helyi önkormányzat általi ellátásának 2023. évi elszámolása, mely alapján mindösszesen 2.361 eFt összegű visszafizetési kötelezettség teljesítésére került sor. A feladatot ellátó két közszolgáltató Kft. az elszámolási összeg fedezetét beutalta önkormányzatunk részére.

***c)egyenleg: 0 eFt***

***d) A*** ***működéshez és felhalmozáshoz kapcsolódó*** – jelen módosításban beemelésre kerülő - ***többletbevételek*** összege mindösszesen 1.001.453 eFt.

* A „Köztemetés költségeinek megtérüléséből”, „Köztemetés költségeinek megtérülés más önkormányzattól” és a „Köztemetés bevételéből” származó többletek a „Segély önkormányzati támogatásból” tételre kerültek beemelésre 8.247 eFt összegben.
* A Közösségi Bérlakás Rendszer működéséhez kapcsolódó lakbér bevétel összege, mely 10.951 eFt beemelésre került a Közösségi Bérlakás Rendszer kiadási előirányzatára.
* A „Biztosító térítése, egyéb kártérítés, kötbér” tételsoron 1.465 eFt összegű többletbevétel került beemelésre. Ezen összegből közvilágítási kandeláberek helyreállítása történt meg, így az „ Út-híd fenntartási kiadások - Közvilágítási elemek karbantartása, kiegészítése” tételsor előirányzata került megemelésre.
* Rendezésre kerültek a „Viziközmű és szennyvízközmű használati díjbevételhez” kapcsolódó bevételi és kiadási előirányzatok 975.290 eFt összegben.
* Felhalmozási többletbevétel a „Nyugdíjas Bérlők Háza befizetés” 5.500 eFt összege, mely a „Nyugdíjas Bérlők Háza - használatba vételi díj visszafizetése” kiadási előirányzatára került beemelésre.

***d)egyenleg: 0 eFt***

1. ***Szombathely Megyei Jogú Város Önkormányzata 2024. évi költségvetésről szóló 8/2024. (III.5.) számúrendelet 10. § (4) bekezdésében foglaltak alapján történt polgármesteri rendelkezések:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Tartalékok- Közétkeztetési rezsikulcs emeléséből adódó többletkiadások fedezetére | -5.000 |
| Egyéb, más ágazathoz nem sorolható intézmények és feladatok kiadásai – Megyei Jogú Városok Szövetsége támogatása | +5.000 |
| Tartalékok- Közétkeztetési rezsikulcs emeléséből adódó többletkiadások fedezetére | -3.522 |
| Önkormányzati felhalmozási kiadások – Északi iparterület – közművesítések finanszírozása, fejlesztések finanszírozása, tanulmányterv készítése | +3.522 |
| Tartalékok- Közétkeztetési rezsikulcs emeléséből adódó többletkiadások fedezetére | -2.159 |
| Kommunális, városüzemeltetési és környezetvédelmi kiadások - Energiaközösség megvalósításának vizsgálata | +2.159 |
| Általános tartalék | -4.597 |
| Tartalékok- Közétkeztetési rezsikulcs emeléséből adódó többletkiadások fedezetére | -403 |
| Derkovits Városrészért Egyesület támogatása | +2.000 |
| Gyöngyöshermán-Szentkirályi Polgári Kör támogatása | +1.000 |
| Szombathelyi Futóklub Szabadidő Sport Egyesület támogatása | +2.000 |
| Kulturális ágazat, média kiadásai - Könyvkiadás  | -250 |
| Kulturális ágazat, média kiadásai – Savaria Múzeum - Önkormányzati támogatásból fedezett kiadás | +250 |
| Tartalékok- Közétkeztetési rezsikulcs emeléséből adódó többletkiadások fedezetére | -7.783 |
| Önkormányzati felhalmozási kiadások - Pénzeszközátadás – Árkádia Üzletház Társasház részére a Dolgozók útja 1/A. előtt buszmegálló felújításához nyújtott támogatás | +3.783 |
| Önkormányzati felhalmozási kiadások - Pénzeszközátadás – Kukullói Kertbarátok Társasága részére külterületi utak burkolat kialakításához és karbantartáshoz nyújtott támogatás | +4.000 |

***e)egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

* A Kulturális, Oktatási és Civil Bizottság 40/2024. (III.26.) KOCB számú határozata alapján az „Oktatási ágazat - Önkormányzati napközis tábor megszervezése” tételsor 10.000 eFt összegű előirányzata átcsoportosításra került a Köznevelési GAMESZ költségvetésébe a határozatban foglaltaknak megfelelően, a nyári napközis tábor megszervezéséhez szükséges kiadások fedezetének biztosítása érdekében.
* A Kulturális, Oktatási és Civil Bizottság 44/2024. (III.26.) KOCB számú határozata alapján a „Kulturális ágazat, média kiadásai - Városi nagyrendezvények” 30.000 eFt összegű előirányzata átcsoportosításra került a feladatot ellátó AGORA Savaria Kulturális és Médiaközpont Nkft. támogatási előirányzatába.
* A Szociális és Lakás Bizottság 54/2024. (III.27.) SzLB számú határozata alapján a „Segély önkormányzati támogatásból” tételsorról 200 eFt átcsoportosításra került a HÁROFIT Közhasznú Egyesület – Családok húsvéti ajándékozása” tételsorra.

***f) egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek.

* A 2023/2024. tanév téli és tavaszi szüneteiben történt étkeztetések elszámolásai alapján a „Szünidei gyermekétkeztetés” tételsorról 674 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A pénzügyi mérlegben tartalékként szerepeltetett „Tartalékok - Közművelődési kiegészítő támogatás - Berzsenyi D. Könyvtár” 142.713 eFt összege átcsoportosításra került a pályázat címzettjének a Berzsenyi Dániel Könyvtárnak a működési és felhalmozási kiadási előirányzatai közé.
* A pénzügyi mérlegben tartalékként szerepeltetett „Tartalék - kulturális bérpótlék év közbeni biztosítására központi támogatásból” tételsorról 311.954 eFt összeg átcsoportosításra került a 2024. évi kulturális ágazatot érintő bértámogatás fedezetére az alábbi cégek, intézmények költségvetésébe: AGORA Savaria Kulturális és Médiaközpont Nonprofit Kft. 24.570 eFt, Weöres Sándor Színház Nonprofit Kft 71.822 eFt, Mesebolt Bábszínház 19.926 eFt, Savaria Szimfonikus Zenekar 77.726 eFt, Berzsenyi Dániel Könyvtár 38.000 eFt, Savaria Múzeum 79.910 eFt.
* Az RRF-1.1.2-21-2021-0007 Demográfiai és köznevelési bölcsődei nevelés fejlesztése Új bölcsőde építése Szombathely Szentkirályi városrészen projekthez kapcsolódóan a bölcsődei eszközök beszerzése tárgyában kiírt és lefolytatott közbeszerzési eljárás alapján 13.052 eFt összeg átcsoportosítása történt meg a „Projektek - önerő, hozzájárulás, előkészítés, egyéb beruházási feladatok” tételsorról a nevezett projekt hozzájárulás tételsorára.
* A „Kommunális, városüzemeltetési és környezetvédelmi kiadások - 1000 fa program” tételsor előirányzatáról 12.455 eFt átcsoportosításra került a ténylegesen felmerült kiadások költséghelyére, azaz a Polgármesteri Hivatal költségvetésébe.
* A „Kulturális ágazat, média kiadásai – Egyéb kulturális rendezvények” tételsorról 500 eFt átcsoportosításra került a Savaria Múzeum részére Derkovits Gyula kiállítás megvalósítása érdekében, továbbá 2.000 eFt pedig a Savaria Szimfonikus Zenekar részére az önkormányzati kulturális rendezvényeken való közreműködés céljából.
* A „Projektek - önerő, hozzájárulás, előkészítés, egyéb beruházási feladatok” tételsorról 150 eFt került átcsoportosításra a „TOP-6.1.5-2019-00002 Ferenczy u. hiányzó szakaszának építése” tételsorra a tényleges projekt kiadás alapján.
* Az Szombathelyi Egészségügyi ágazat kiadásai közül a „Háziorvosi rendelők karbantartása” költségvetési tétel 12.000 eFt összegű előirányzata és az „Egészség-hét” 800 eFt összegű előirányzata átcsoportosításra került a feladatokat ténylegesen ellátó-végrehajtó Egészségügyi és Kulturális GESZ költségvetésébe.
* A Polgármesteri Hivatal költségvetésébe 515 eFt összeg került átcsoportosításra az „Aktív időskor Szombathelyen program” Hivatalban felmerült költségeinek finanszírozása érdekében az azonos elnevezésű költségvetési előirányzat terhére.
* Az „Egyedi önkormányzati informatikai fejlesztések” tételsorra 500 eFt került átcsoportosításra a „Költségvetési intézmények informatikai fejlesztése„ tételsorról valamennyi önkormányzati óvoda weboldalának elkészítése érdekében.

 ***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: +22.429 eFt***

**III.Közgyűlési határozatok és önkormányzati rendelet alapján biztosított tételek**

* A ***48/2024. (II.29.) Kgy.sz. határozatban*** foglaltak szerintdöntés született arról, hogy az egészségügyi alapellátás háziorvosai és fogorvosai részére 2024. június 30. napjáig a rendelők közüzemi költségeinek megfizetéséhez az önkormányzat rezsitámogatást biztosít. A Szombathelyi Egészségügyi és Kulturális Intézmények Gazdasági Ellátó Szervezete kimutatása alapján az intézmény költségvetésébe átcsoportosítással került biztosításra 3.196 eFt összeg az „Egészségügyi ágazat kiadásai - Alapellátás háziorvosai és fogorvosai részére rezsikompenzáció” tételsor terhére.

 ***(egyenleg: 0 eFt)***

• A ***23/2024. (I.25.) Kgy.sz. határozatban*** foglaltak szerint döntés született arról hogy a JUSTClimate projekt megvalósítása érdekében 2024. február 1. és 2024. október 15. közötti időszakra, határozott időre a Polgármesteri Hivatal engedélyezett létszáma 279,5 főben kerül megállapításra. A Közgyűlés a létszámbővítés fedezetéről az Önkormányzat 2024. évi költségvetéséről szóló önkormányzati rendeletében – jelen rendelet módosításban – gondoskodik az elnyert támogatás terhére.

Így egyrészt beemelésre került az elnyert projekt támogatás teljes működési bevételi és kiadási előirányzata 19.262 eFt összegben, másrészt pedig azonnal átcsoportosításra került a Polgármesteri Hivatal költségvetési előirányzatai közé 4.670 eFt.

 ***(egyenleg: 0 eFt)***

* A települési támogatás keretében nyújtott ellátások és szociális szolgáltatások helyi szabályozásáról szóló 8/2015. (II.27.) önkormányzati rendelet módosítása alapján bevezetésre került az időskorúak és egészségkárosodottak támogatása. A 10.000 Ft/jogosult támogatási összeg nyújtásának technikai lebonyolításához kapcsolódóan várhatóan 5.000 eFt összegű postaköltség jelentkezik. Ezen összeg a Polgármesteri Hivatal költségvetésében került biztosításra.

***(egyenleg: -5.000 eFt)***

* A ***190/2023. (V.25.) Kgy.sz. határozat*** alapján biztosításra került a nyertes „Interreg CE Program – Green LaMiS” projekthez szükséges önerő 2.788 eFt összegben és egyúttal beemelésre került a költségvetés működési tételei közé a projekt támogatás bevétele és kiadása is 52.960 eFt összegben.

 ***(egyenleg: -2.788 eFt)***

* A ***88/2024. (III.28.) Kgy.sz. határozat*** alapján a Zanati városrész útjainak felújításához (Áfonya u., Eper u., Korpás u., Fenyő u.) terület megvásárlása, járdák hibáinak kijavítása, csapadékvíz szikkasztó medence átalakítása, vízjogi, üzemeltetési engedélyek beszerzése céljából 34.812 eFt összeg került biztosításra.

 ***(egyenleg: -34.812 eFt)***

1. ***A közgyűlési határozatok és önkormányzati rendelet alapján biztosított tételek összevont egyenlege: -42.600 eFt***
2. **Közgyűlési döntést igénylő többletkiadások és források rendezése**

|  |  |  |
| --- | --- | --- |
| **Sorszám** | **Megnevezés - többletkiadások** | **Összeg (ezer forintban)** |
| **1.** | Egyesített Bölcsődei Intézmény - bölcsődei udvari játékok cseréje  |  6.345 |
| **2**. | Bokréta bölcsőde (Barátság u.) tűzivíz belső és külső hálózat vezeték cserélési munkák  | 1.874 |
| **3.** | Csodaország Bölcsőde - dolgozói étkező kialakítása  | 8.530 |
| **4.** | Napraforgó Bölcsőde – festés és kültéri mázolás, valamint gyermekfürdető felújításának költségei | 20.000 |
| **5.** | Egészségügyi és Kulturális GESZ – az egészségügyi dolgozók illetményemelése a 256/2013.(VII.5.) korm. rendelet módosítása alapján mely jelent esetben 16 fő iskolavédőnő bérezésével kapcsolatban jelentkező többlettámogatási igényt jelent, mivel a NEAK finanszírozás nem fedezi le 100%-ban a teljes bértöbbletkiadást.Továbbá 10 fő közalkalmazotti jogviszonyban lévő GESZ dolgozó illetménytöbbletének a fedezete kerül biztosításra (9 hónapra), a munkaerő megtartás érdekében.  | 5.4132.695 |
| **6.** | Egészségügyi és Kulturális GESZ - fogorvosi praxisban történő helyettesítési díj fedezetének biztosítása. | 2.816 |
| **7.** | Temetkezési Kft. támogatása | 10.000 |
| **8.** | Évközi tervezések, útfelújítás tervezések, egyéb tervezések | 5.000 |
| **9.** | Berzsenyi D. Könyvtár – jogszabály alapján kifizetendő 40 éves jubileumi jutalom fedezetének biztosítása.  | 2.407 |
| **10.** | Bűnmegelőzési és katasztrófavédelmi kiadások, egyéb kiadások, támogatások tétel előirányzatának megemelése. | 500 |
| **11.** | Polgármesteri Hivatal - adóhatósági feladatok kiadásainak biztosítása | 7.047 |
| **12.** | Egyéb lakásgazdálkodási és szociális kiadások | 16 |
| **13.** | Zárt csapadék csatorna fenntartása - csapadékcsatorna gépi mosatásának költségei | 2.000 |
| **14.** | Zárt csapadék csatorna fenntartása - csapadékcsatorna üzemeltetési feladatainak költségei | 14.000 |
| **15.** | Savaria Karnevál megrendezése, kulturális rendezvények, fesztiválok megrendezése (Savaria Turizmus Nkft., egyéb kiadások, stb.) – **azzal a kikötéssel, hogy amennyiben a rendezvényt támogató szervezettel az egyeztetés eredményes, abban az esetben nem szükséges a jelen rendeletmódosításban biztosított önkormányzati többlettámogatás** | 19.000 |
| **16.** | Egyéb kulturális rendezvények - Bloomsday programok | 1.000 |
| **17.** | Nyugat-dunántúli Regionális Hulladékgazdálkodási Önkormányzati Társulás működési hozzájárulás | 28.632 |
| **18.** | Nyugat-dunántúli Regionális Hulladékgazdálkodási Önkormányzati Társulástól támogatást kapunk 23.860 eFt összegben, amelyet a támogatási szerződés alapján meghatározott célra kell felhasználni, szintén 23.860 eFt összegben.  | 0 |
| **19.** | Polgármesteri Hivatal - A Kossuth L. u. 1-3. épület déli és keleti oldal hűtését szolgáló meghibásodott és javíthatatlan klímaberendezés cseréjének további költsége. | 14.000 |
| **20.** | Fenntartható Energia és Klímavédelmi Cselekvési Terv felülvizsgálata (SECAP) | 3.500 |
| **21.** | Vadvirág utcai Polgárjogi Társaság támogatása - Vadvirág u. helyreállítása céljából | 18.411 |
| **22.** | Tartalék - közétkeztetési rezsi kulcs emelésből adódó többletkiadások fedezetére | 73.089 |
| **23.** | Segély önkormányzati támogatásból | 40.000 |
| **24.** | Általános tartalék  | 7.163 |
| **25.** | Helyi iparűzési adóbevétel előirányzatának csökkentése (az önkormányzati bevételek teljesítésében meglévő esetleges kockázatok mérséklése okán)  | -400.000 |
|  | **ÖSSZESEN** | **693.438** |

***IV. Közgyűlési döntést igénylő többletkiadások és források rendezésének összevont egyenlege: -693.438 eFt***

1. **Pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)**  |
| 1. 2023. évi szabad maradvány
 | +713.609 |
| 1. Az utólagos tudomásul vételt jelentő tételek
 | +22.429 |
| 1. A közgyűlési határozatok és önkormányzati rendelet alapján biztosított tételek
 | -42.600 |
| 1. Közgyűlési döntést igénylő tételek
 | -693.438 |
| **Összesen** | **0** |

1. **Létszám előirányzat**
* Végrehajtásra került az 52/2024. (III.29.) Kgy. sz. határozat, mely döntött a Polgármesteri Hivatal létszám előirányzatának 1 fővel történő módosításáról.
* A 85/2024. (III.28.) Kgy.sz. határozatban foglaltak szerint döntés született arról, hogy a Polgármesteri Hivatalban a megváltozott munkaképességűek foglalkoztatása a részmunkaidős munkalehetősége kibővítésre került, napi 4 órás munkavégzés napi 6, illetve 8 órára. Mindezek alapján a Polgármesteri Hivatal engedélyezett létszám előirányzata 2024. április 1-től 2 fővel növekedett.